महाराज प्रबीर जैसे मेरी सारी मन:स्थिति समझ रहे थे। उन्होंने अपनी बात जारी रखी- मेरी मौत जागरुक बस्तर की मौत थी। मुझे गोलियों से भून दिया गया और यह सब केवल इस लिये कि मैं अपने राज्य के भारत गणराज्य में विलय के बाद भी मान्य जनप्रतिनिधि था। मुझे तत्कालीन सरकार ने पागल करार दिया, गिरफ्तार किया, मेरे अधिकार सीमित किये और फिर वह सब कुछ हुआ जिसके लिये यह अंचल जाना जाता है एक जागरूक जनता द्वारा क्रांति का स्वर बुलंद किया जाना। मेरी मौत क्यों हुई यह दास्तां फिर कभी, आज तुमसे चर्चा इस संदर्भ तक ही कि क्या बस्तर को अपनी आवाज उठाने के लिये नस्कली आतंकवादियों की आवश्यकता है?